als_Latn dik_Latn ron_Latn
Shërbimet Konsullore
Seksioni Konsullor i Republikës së Kosovës në Stokholm ofron shërbime konsullore për shtetasit e Kosovës të cilët jetojnë në: Suedi, Finlandë, Norvegji, Islandë, Letoni, Lituani dhe Estoni, si:aplikim për letërnjoftim, pasaportë, fletudhëtim, lirim nga shtetësia e Kosovës, regjistrim të faktit të lindjes, regjistrim të faktit të martesës, vërtetim për transportimin e kufomës, etj.
Orari i punës me palë:
Çdo ditë pune nga e hëna deri të enjten:
10.00 deri në 12.00 dhe 14.00-16.00
Caktimi i terminit bëhet me telefon, ose me e-mail.
Tel.: +46 (0)8 614 6863;
Fax.: +46 (0)8 678 300 2
E-mail: [email protected]
Telefoni për raste urgjente +46 (0) 70 393 59 86
Letërnjoftimi dhe pasaporta
Aplikimi për letërnjoftim dhe pasaportë bëhet personalisht, duke prezantuar këto dokumente:
- Ekstrakti i lindjes, i cili nxirret në Kosovë,
- Letërnjoftimi i UNMIK-ut (vetëm për ata që e kanë): në rast se u ka humbur, atëherë domosdo duhet të prezantohet raporti i policisë, e në rast se e kanë dorëzuar në emigracion, atëherë dëshmia me shkrim.
- Poseduesi i letërnjoftimit të Kosovës mund të aplikojë për pasaportë vetëm me letërnjoftim
- Taksa e nevojshme konsullore.Sipas ligjit në fuqi dokumenti duhet të lëshohet brenda dy muajsh nga data e aplikimit.
Fletudhëtimi (Single Journey Travel Document) lëshohet për shtetasin e Republikës së Kosovës i cili jeton, ose është në udhëtim, jashtë Kosovës, në raste urgjente kur pasaporta:
- është e humbur ose e vjedhur,
- është dëmtuar, ose
- ka skaduar rishtas dhe nuk ka kohë për të aplikuar për pasaportë të re, si dhe- në raste humanitare.
Dokumentet e nevojshme:
- Aplikacioni i plotësuar;
- Pasaporta e skaduar apo dëmtuar (ose kopja),
- Raporti i policisë, në rast se pasaporta është e humbur ose e vjedhur
- Dëshmia me shkrim në rast se dokumenti është dorëzuar në zyrën e emigracionit apo në ndonjë institucion tjetër;
- Një dokument që konfirmon vendqëndrimin (adresën) e aplikuesit (Personbevis);
- Një fotografi e formatit të pasaportës;
- Dëshmia e pagesës së taksës: EUR 30, e paguar në SEK ose valutë të shtetit rezident të aplikantit. Në rast të aplikimit me postë, atëherë, përveç dokumenteve të cekura, duhet të dërgohen edhe pullat postare (fri marke) në vlerë SEK 86, ose 10 kupona internacionalë (për shtetet jashtë Suedisë), si dhe adresa ku duhet të dërgohet dokumenti.
Për fëmijët nën 18 vjeç:
- Aplikacioni i plotësuar dhe i nënshkruar nga të dy prindërit;
- Certifikata e lindjes së fëmijës (Personbevis);
- Kopjet e pasaportës apo letërnjoftimit të Republikës së Kosovës
- në mungesë të tyre, certifikata e lindjes së të dy prindërve;
- 1 fotografi e fëmijës e formatit të pasaportës;
- Dëshmia e pagesës së taksës: EUR 30, e paguar në SEK ose valutë të shtetit rezident të aplikantit.
Domosdo kërkohet prezenca e të dy prindërve. Në mungesë të njërit prind duhet të prezantohet autorizimi i tij i vërtetuar nga Notary Public, ose vendimi i gjyqit përkatës në rast se përkujdesja ndaj fëmijës i është besuar krejtësisht vetëm njërit prind. Në rast të aplikimit me postë, përveç dokumenteve të cekura më lartë, është e domosdoshme të prezantohet (në origjinal) Autorizimi (Power of Attorney) i të dy prindërve nga Notarius Publicus për të lëshuar fletudhëtim për fëmijën e tyre. Ky dokument duhet të jetë në gjuhën angleze, ose shqipe. Në rast se njëri prind jeton diku tjetër, atëherë autorizimi i tij duhet të dërgohet prej atij vendi ku ai jeton.Gjithashtu, duhet të dërgohen edhe pullat postare (fri marke) në vlerë SEK 86, ose 10 kupona internacionalë (për shtetet jashtë Suedisë), si dhe adresa ku duhet të dërgohet dokumenti.
Vëni re: Fletudhëtimi vlen vetëm për një udhëtim njëdrejtimësh- deri në Kosovë. Lëshohet brenda ditës së aplikimit dhe ka afat vlefshmërie 30 ditë nga dita e lëshimit.
Detajet për pagesat në Suedi: Embassy of the Republic of Kosovo, SEB Bank, Giro 601-0656.
Për pagesat jashtë Suedisë: SEB Acc. Payable SE- 106 40 Stockholm, IBAN Electronic format SE 415 0000 0000 5277 102 3407, S.W.I.F.T Code ESSESESS.
Me postë dokumentet dërgohen në këtë adresë: Embassy of the Republic of Kosovo
Consular Section PO BOX 3643103 59 Stockholm
als_Latn als_Latn als_Latn als_Latn als_Latn als_Latn vec_Latn zho_Hant eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn eng_Latn eng_Latn